cyanic-selkie/wikianc huggingface dataset:
בלתי שביר
הסרט יצא לאקרנים ב-22 בנובמבר 2000 בארצות הברית והקרנת הבכורה של הסרט נערכה ב-14 בנובמבר 2000 בלוס אנג'לס. בישראל, הסרט יצא לאקרנים ב-28 בדצמבר 2000. הסרט היה להצלחה קופתית מסחררת כשגרף למעלה מ-248 מיליון דולר לעומת תקציב הפקה של כ-75 מיליון דולר בלבד. עם הצלחתו, הסרט קיבל ביקורות חיוביות מאוד מצד מבקרי קולנוע ששיבחו את האסתטיקה וקטעי המתח בסרט, השחקנים ואת הפסקול המוזיקלי של ג'יימס ניוטון הווארד. מגזין טיים הכריז על הסרט כאחד מבין סרטי גיבורי-העל הטובים ביותר בכל הזמנים.
ביקורות והכנסות
הסרט קיבל ביקורות מעורבות אך טובות, והיה לשובר קופות כאשר הכניס בזמנו 248 מיליון דולר לעומת תקציב הפקה קטן של 75 מיליון דולר.
להיות, או לא להיות
קדם לתרגומו של שלונסקי תרגומו של יהודה ליב גורדון:
דארת' ויידר
ילדות
דארת' ויידר נולד כאנאקין סקייווקר לשמי סקייווקר בכוכב החולי טטואין בשנת BBY 42. שמי סקייווקר טענה שלילד אין אבא ואובי ואן קנובי מסיק שהוא יציר של ה"כוח". בקומיקס אודות נסיונותיו של אנאקין להחזיר את אשתו לחיים, נראה חיזיון שבו אמו ההרה של אנאקין כשפלפטין מרחף מעליה כרוח רפאים ועל בטנה סמל "הנבחר" (שאמור להביא איזון לכוח), אך אין כל קשר בין פלפטין ליצירתו של אנאקין היות שהיא כבר הייתה הרה כאשר הוא כישף אותה.
כאשר קווי-גון ג'ין ואובי ואן קנובי הגיעו לטטואין, עזר להם אנאקין להרוויח כסף על מנת לתקן את ספינתם. קווי-גון ערך בדיקה לילד וגילה שמספר המידי כלוריינים (אורגניזמים מיקרוסקופיים הקשורים ל"כוח") בדמו היא גדולה יותר מכל יצור שאי פעם ראה. בדיקה זו, וביצועיו המדהימים של הילד (ניצחון במירוץ הפודים, בניית דרואיד הפרוטוקול C-3PO בגיל עשר בלבד, ואפילו הפעלת ספינת קרב קטנה והשמדת תחנת החלל של פדרציית הסוחרים הבדלנים עמה) גרמו לקווי-גון להאמין שהוא "הנבחר" שיממש את הנבואה, ישמיד את הסית' ויביא איזון ל"כוח". בעקבות מותו של קווי-גון בדו-קרב נגד דארת' מול, אובי ואן הושבע על ידי קווי גון לאמן את אנאקין בדרכי הג'דיי. אובי ואן ביצע זאת למרות הסתייגותו של יודה.
נפילה לצד האפל
נפילתו של אנאקין לצד האפל החלה כאשר גילה שאימו עונתה למוות בידי אנשי החול (בסרט מלחמת הכוכבים - פרק 2: מתקפת המשובטים), אחרי שמתה בזרועותיו נכנע אנאקין לזעמו וטובח את כל מחנה אנשי החול, כאשר הוא לא חס אפילו על נשים וילדים. כאשר הוא חוזר לחווה של לארס, הוא מתוודה על המעשה בפני פאדמה ומכיר בכך שנהג לא כשורה. בסוף הסרט, נושא אנאקין לאשה את פאדמה אמידאלה בסתר, נישואים אלה נערכו בניגוד לחוקת מסדר הג'דיי. בהמשך מלחמת המשובטים הוא מכניס את פאדמה להריון.
אנאקין מזדעזע עמוקות ממה שעשה ומתחיל להשתכנע שאין על מעשיו כפרה ושמסדר הג'דיי מושחת. אחרי שהוא הבין שבעקבות מה שקרה הסיפור שלו עם מסדר הג'דיי כנראה הסתיים הוא מחליט שכל מה שנותר לו זו אשתו האהובה פאדמה ועליו להצילה בכל מחיר. לכן, הוא בסופו של דבר מחליט לחבור לפלפטין, בתנאי שזה ילמדו כיצד להשתמש בצד האפל של ה"כוח" כדי שיוכל להציל את אשתו. אנאקין נשבע אמונים לדארת' סידיוס והאחרון מכתיר את אנאקין בתור דארת' ויידר.
הכפרה והגאולה
לוק, ליאה והאן עומדים בראש חוליית קומנדו של המורדים הנשלחת לשתק את שדה הכוח המסוכך על כוכב המוות ושמופעל מגנרטור הנמצא בירח המיוער של אנדור. דארת' ויידר חש שלוק נמצא על אנדור ולוק חש שוויידר חש בו, כתוצאה מכך מחליט לוק להסגיר את עצמו מחשש שיכשיל את המשימה (ויידר יאתר אותו ואת חבריו באמצעות ה"כוח"). לוק מנסה להחזיר את ויידר לצד הטוב, ומבקש ממנו שיגלה מחדש את האנאקין שבו ולא ייקח אותו לקיסר. ויידר מסרב לבקשתו ומנמק ש"זה מאוחר מידי עבורי, בני" ומוסיף ש"אני חייב לציית לאדוני".
לוק מבין שאביו כיפר על מעשיו וחזר אל הטוב, ומנסה להציל את אביו הגוסס. אנאקין אומר ללוק שהוא כבר ניצל ומבקש ממנו להסיר ממנו את הקסדה, על מנת שיוכל להביט בבנו, במו עיניו, בפעם האחרונה. לוק נענה לבקשה ושומע את מילותיו האחרונות של אביו: "תאמר לאחותך שצדקת לגבי" (השוו עם המילים האחרונות של פאדמה אמידאלה לגבי אנאקין). לוק מעלה את גופתו של אביו אל מעבורת-חלל ומציל אותו מכוכב המוות הבוער שמושמד בידי ברית המורדים. על כוכב אנדור נערכות חגיגות הניצחון, אחרי שלוק שורף את גופת אביו על שריונה, בטקס הג'דיי המסורתי. אחרי טקס זה, נגלים אליו יודה, אובי ואן קנובי ואנאקין סקייווקר כרוחות רפאים של אבירי ג'דיי.
אופי ואישיות
כאנאקין סקייווקר הוא היה בעל מוטיבציה גדולה להצליח, שאיפה לכוח על מנת לעזור לחבריו ומשפחתו, אך גם יהיר ופזיז. שני המאורעות שהשפיעו עליו ביותר וגרמו בסופו של דבר לפנייתו לצד האפל היו עינויה ורציחתו של אמו בידי אנשי החול של טטואין וחזיונות על מותה של אשתו ההרה, פאדמה אמידאלה. האירוע הראשון הוליד בתוכו זעם רב, רצון לנקמה ולכוח מוחלט על מנת לעשות צדק ולמנוע ממקרה כזה לחזור על עצמו. הפחד לאבד את אמו ואשתו גרם לו לרצון עז להתחזק ב"כוח" ולנצל אותו כדי לגבור על המוות.
ספרים
לסרטי הקולנוע יצאו עיבודים כספרי קריאה שמכונים באנגלית Novelizations ("עיבודים לנובלה"). כמו כן יצא רומאן על דארת' ויידר המבוסס על כל הסרטים ומתאר את מחשבותיו והרגשותיו לאורך קורות חייו.
עיצוב החליפה
במקור, דארת' ויידר לא היה אמור להיות סייבורג בחליפה. בתסריט המקורי תכנן אמן הקונספט רלף מק'קארי (Ralph McQuarrie) שבסצנת הפתיחה, ויידר יעוף מהחלל וינחת על ספינת המורדים Tantive IV שהאימפריה לכדה. החליפה השחורה עם קסדת הנשימה הייתה אמורה להיות חליפת החלל שלו, שבאמצעותה ינשום בחלל החיצון. המראה שצייר היה כה מוצלח עד שהוחלט להפוך את החליפה לחלק מהותי מהדמות.
מקור השם
יש הסבורים ש-Vader נגזר מקיצור של invader (פולש), כשם ש-Darth Sidious, שם הסית' של הקיסר, נגזר מהמילה insidious (חתרני). תאוריה זו אינה מסתדרת עם שאר השמות של אבירי סית' כגון: דארת' פלייג'וס, דארת' טיראנוס, שכביכול נגזרים מלטינית.
שחקנים
בסרט "רוג אחת: סיפור מלחמת הכוכבים", בו ויידר מופיע בהופעת קמע, מגלמים את ויידר השחקנים ספנסר וילדינג ודניאל נפרוס, כאשר את הקול שלו שוב מספק ג'יימס ארל ג'ונס.
בלוטנית אפריקנית
מאפיינים
התפרחות נישאות על עוקצים מאורכים ומורכבות מדורים מדומים או מסוככים קטנים לאורך הגבעול או בקצהו. התפרחות האמיריות מלוות בעלים וערוכות מאחת או שתי קבוצות של פרחים או סוככים. התפרחת מסוג תִּפְרַחַת מְסֻיֶּמֶת וענפה.
חוג עם חילוק
במתמטיקה, חוג עם חילוק הוא חוג (אסוציאטיבי) עם יחידה, שבו כל איבר שונה מאפס הוא הפיך. חוג קומוטטיבי (לא טריוויאלי) עם חילוק אינו אלא שדה. הדוגמה הראשונה והמוכרת ביותר לחוג עם חילוק שאינו שדה היא אלגברת הקווטרניונים של המילטון.
מקדחיים
החלזונות חיים בדרך-כלל בחולות ים שבהם הם מתחפרים באמצעות תופסן מיוחד הקיים בפיהם. תזונתם העיקרית היא תולעים וצדפות הניצודות באמצעות שיניהם דמויות החצים. המשפחה אינה משתייכת לסוג החלזונות הארסיים.
חוג עם חילוק
אלגברה ליניארית מעל חוגים עם חילוק
חוגים עם חילוק קרובים לשדות במידה כזו שאפשר לפתח מעליהם חלקים גדולים של האלגברה הליניארית, לרבות המושגים מרחב וקטורי, מטריצה והעתקה ליניארית. כל המודולים מעל חוג עם חילוק הם חופשיים, ויש להם דרגה מוגדרת היטב (בדומה לממד של מרחבים וקטוריים). יוצא דופן חשוב הוא הדטרמיננטה - לא קיימת העתקה כפלית מן המטריצות מעל חוג עם חילוק אל החוג עצמו (אבל ראו דטרמיננטת דודונה). מטריצה בגודל n\times n נקראת "מלאה" אם אי אפשר לפרק אותה למכפלה PQ שבה מספר העמודות ב-P קטן מ-n. מעל חוג עם חילוק מטריצה היא מלאה אם ורק אם היא הפיכה (אבל מעל תחומי שלמות שאינם שדות ייתכן שמטריצה תהיה מלאה אף על פי שאינה הפיכה אפילו מעל שדה השברים).
גראמן G-44 וידג'ן
שירות מבצעי
במלחמת העולם השנייה שימש הווידג'ן למשימות סיור ותובלה כללית, ושירת בשורות צי ארצות הברית, משמר החופים של ארצות הברית וזרוע האוויר של הצי המלכותי. המטוסים נשאו פצצת עומק במשקל 200 ליברות (כ-90 ק"ג) למשימות לוחמה נגד צוללות. המטוסים גם חומשו לעיתים במקלעים, שירו דרך חלונות המטוס.
מטוסי הווידג'ן הטביעו מספר קטן של צוללות במהלך המלחמה. מטוס וידג'ן של משמר החופים של ארצות הברית טען שהטביע צוללת ב-1 באוגוסט 1942 ליד חופי לואיזיאנה. הצוללת זוהתה כ-U-166. שנים רבות לאחר המלחמה, ב-2001, נמצאו שרידי הצוללת, והובהר על פי מיקומה שכנראה הוטבעה יומיים לפני כן על ידי ספינת סיור. ההערכה היא שהמטוס תקף צוללת אחרת, U-171, שלא נפגעה.
תרצה טנאי
ביוגרפיה
הספר "פתחו את השער" של קדיה מולודובסקי, הוא אחד הספרים הראשונים והידועים אותו איירה. תחילה חששה לאייר את הספר, מכיוון שחשה שאינה האישה המתאימה לתאר שירים המבוססים על הווי החיים בפולין, בהיותה מעורה כל כך בנוף ובהוויה הישראלית. בסופו של דבר נאותה לכך, ולאחר שהחלה בעבודתה על הספר היא השתכנעה "שכל התמונות וההוויה של העולם היהודי הזה קיימים בי ואני חלק ממנו".
תרצה טנאי נפטרה בתל אביב בשנת 2009. נקברה בבית העלמין ירקון. במסגרת מיזם הנצחת אמנים ואנשי תרבות בתל אביב, הוצבה בספטמבר 2017 לוחית זיכרון משותפת לתרצה טנאי ולבעלה המשורר שלמה טנאי בכניסה לבית בו התגוררו ברחוב דפנה 20 בתל אביב.
דיורי גדולה בקטנה ואין דיורי קטנה בגדולה
תפילה
על הלכה ספיציפית זו, חולק האמורא אביי, והוא סובר שלא ייתכן שמחיצה תשפיע לאסור, מחיצה היא הלכה המתרת פעולות שנאסרו, אך לא ייתכן שהמחיצה תאסור פעולות שהותרו ללא המחיצה.
אמיל האכה
ראשית חייו
האכה למד משפטים באוניברסיטת פראג ובשנת 1896 סיים את לימודיו וקבל תואר של דוקטור למשפטים. כשהוקמה הרפובליקה הצ'כוסלובקית לאחר מלחמת העולם הראשונה התמנה לשופט בבית המשפט העליון למנהל המדינה. בשנת 1925 נתמנה על ידי טומאש מסריק לנשיא בית המשפט העליון.
כנשיא צ'כוסלובקיה
ריכוזי הצבא הגרמני לא נעלמו מעיני האכה והוא ביקש פגישה דחופה עם היטלר. בגלל מצבו הגופני לא יכול היה לטוס. הוא הגיע לברלין ביחד עם שר החוץ שלו פראנטישק חבאלקובסקי לאחר נסיעה ברכבת שארכה שש שעות. הם נתקבלו בתחנת הרכבת ב-14 במרץ 1939 בשעה 22:40 על ידי משמר כבוד ושר החוץ הגרמני יואכים פון ריבנטרופ. היטלר נתן להם לחכות עד 01:15 כדי להתישם. בהגיעם ללשכת היטלר, מצאו שם את מרבית הצמרת הנאצית. היטלר פתח מיד בנאום מאיים כנגד הצ'כים ונגד "רוח בנש" שעדיין קיימת, והודיע כי לשם הגנה על שלום הרייך יש לכפות מיד משטר חסות על מה שנשאר מצ'כוסלובקיה. האכה הוזהר כי אם לא יורה מיד לממשלתו להימנע מהתנגדות לצבא הגרמני תהיה שפיכות דמים שתיזקף לחובתו. הרמן גרינג איים שהלופטוואפה יחריב את פראג. לשמע איום זה התעלף האכה. היטלר נתקף בחרדה פן יאשימו אותו כי נשיא צ'כיה נרצח בלשכתו. למקום הוזעק רופאו האישי של היטלר, תאודור מורל, שהזריק להאכה זריקת מרץ. האכה התעורר, ובטלפון שתקעו הגרמנים בידו מסר לקבינט הצ'כי על מה שקרה וביקש להיכנע. לאחר מכן חתם על הודעה רשמית כי "על מנת לשמור על השקט במרכז אירופה ולהשיג הרגעת הרוחות, הופקד בביטחון גורל העם והארץ הצ'כים בידי מנהיג הרייך הגרמני". כך, לאחר חודשים ספורים, תם תפקידו כנשיא צ'כוסלובקיה העצמאית.
לגליזציה
לֵגָלִיזַצְיָה (בעברית: הַתָּרָה לפי חוק) היא הסרת איסור שקיים לגבי פעולה שאינה חוקית, או חקיקת חוק שמתיר פעולה שהייתה בעבר מחוץ לחוק. באופן גס, ניתן לדבר על לגליזציה מוחלטת, ועל לגליזציה מבוקרת.
הלן גריינר
קורות חיים
למדה ב-MIT, וקיבלה תואר ראשון בהנדסת מכונות ותואר שני במדעי המחשב. עבדה במעבדה להנעה סילונית של נאס"א ובמעבדה לבינה מלאכותית של MIT.
חור
פעמים רבות נחשב החור לפגם שיש לתקנו. חור בבגד מתוקן באמצעות טלאי, ולעיתים בתיקון אומנותי, שנועד להסתיר את החור כלא היה. חור בקיר נהוג לסתום בגבס. חור במכנסי ג'ינס נחשב לאמירה אופנתית, ויש היוצרים אותו בכוונה במכנסיים חדשים. יש הנוהגים לנקב חורים בתנוך, לשם תליית עגילים. חור בשן מרפאים באמצעות סתימת שן.
טופולוגיה, שהיא התחום המתמטי של חקר הצורות, חוקרת גם קיומם של חורים במשטחים או מרחבים כלליים יותר.משטח שבו יש חור יחיד הוא בעל גנוס 1, ובאופן כללי: משטח שבו n חורים הוא בעל גנוס n. הומולוגיה סינגולרית מאפשרת לספור ולסווג חורים בממד כלשהו.
באמנות
בחורים עוסק באופן משעשע גם הבית האחרון בשירם הנודע של "הביטלס" A Day In The Life.
טניס
הגוף המנהל את הענף בעולם הוא הפדרציה הבינלאומית לטניס (ITF, ראשי תיבות של International Tennis Federation) בה חברות 206 מדינות. הגוף המנהל את הענף בישראל הוא איגוד הטניס בישראל, החבר ב-ITF מאז 1950.
תחילת עידן הטניס המודרני
הצורך בהקמת פדרציית ספורט בינלאומית שתאגד את האיגודים הלאומיים שקמו הפך הכרחי עם עליית הפופולריות של הספורט ברחבי העולם. ב-1 במרץ 1913 הקימו 12 איגודים לאומיים את הפדרציה הבינלאומית לטניס-דשא שלימים נקראה הפדרציה הבינלאומית לטניס.
עידן התחרויות הפתוחות (Open Era)
אליפות צרפת הפתוחה לשנת 1968, הייתה לטורניר הגרנד סלאם הפתוח הראשון.
נקודה
השחקן המגיש צריך להשליך את הכדור באוויר ולהכות בו אל מלבן ההגשה (המלבן הקטן הצמוד לרשת) בצדו הנגדי של מגרש היריב. למגיש יש שתי הזדמנויות לבצע חבטת הגשה מוצלחת. פסילה של שתי חבטות ההגשה, תזכה את יריבו בנקודה.
הדירוג העולמי
שיטת הדירוג החלה בשנת 1968, עם תחילת העידן הפתוח והפיכת הטניס למקצועני. החל משנת 1979 הפך הדירוג להיות על בסיס שבועי. נקודות הנצברות נספרות למשך שנה מרגע צבירתן, ובחישוב השבועי נלקחות בחשבון נקודות שהושגו ב-52 השבועות האחרונים.
דניס הסטרט
בית הנבחרים של ארצות הברית
ערב עלייתו לישיבה בראשות בית הנבחרים של ארצות הברית, סוכנות הידיעות האמריקאית ניסתה לשרטט את דיוקנו של הסטרט ותיארה אותו כ"שמרן עמוק בלבו". ארגונים פוליטיים רבים, כדוגמת האיגוד האמריקאי לחירויות אזרחיות, נתנו להסטרט, על פי היסטוריית הצבעותיו, דירוג אפסי, בשעה שארגונים שמרניים כאיגוד הרובאים הלאומי העניקו לו את הדירוג הגבוה ביותר שברשותם.
שגית אמת
ביוגרפיה
בשנת 2016 יצא לאור בהוצאת ידיעות ספרים ספרה "ימים לראות", רומן למבוגרים המגולל פרקים בחייה של צעירה עיוורת. אמת זכתה בפרס ראש הממשלה ע"ש לוי אשכול (פרס היצירה לסופרים עבריים) על ספרה זה.
כתבה יחד עם שותפתה שירלי יובל-יאיר, מופע אישי על חייהן כנשים, שבו מופיעות שתיהן בשיר ובמשחק, הנקרא "כשתגדלי תביני".
דינמו סנקט פטרבורג (הוקי קרח נשים)
היסטוריה
לקראת עונת 2020/2021 הקבוצה הודיעה כי לא תשתתף בתחרויות במהלך העונה ותיקח פסק זמן, זאת בעקבות הקשיים הכלכליים אליהם נקלעה הקבוצה בעקבות התפרצות נגיף הקורונה ברוסיה. עם זאת, בהמשך אורגנה מחדש תחת השם "דינמו-נבה" וחזרה לפעילות. בעונת 2021/2022 סיימה אומנם במקום השלישי בליגה, אך בעונת 2022/2023 העפילה לראשונה לגמר פלייאוף הליגה וסיימה כסגנית האלופה.
דמעות של שמש
דמעות של שמש הוא סרט מלחמה אמריקאי משנת 2003, בבימויו של אנטואן פוקואה (יום אימונים מסוכן, המטרה: הבית הלבן), המתאר כוח מיוחד של חיל הים האמריקאי (SEAL) שנשלחת לחלץ אזרחים אמריקאים במהלך מלחמת האזרחים שהתרחשה בניגריה. סגן ווטרס (ברוס וויליס) מפקד על כוח המשימה. במהלך המשימה מחליט ווטרס לשנות את המשימה על דעת עצמו תוך סיכון עצמי גבוה, כדי לחלץ אזרחים ניגרים ממקום הסכנה ובכך להצילם ממוות אכזרי.
עלילה
הקבוצה ממשיכה בדרכה ונתקלת בכפר פליטים שבאותו רגע מתבצע שם הוצאות להורג ומעשי אונס אכזריים על ידי המורדים. הכוח מסתער על הכפר והורג את המורדים, אך מתגלה לעיניהם מראות זוועה של מעשי אונס אכזריים ורציחות שקשה לתאר. בשלב זה הלוחמים כואבים ומבינים שהמשימה שלהם היא להציל לא רק את ד"ר קנדריקס אלא גם את הפליטים והילדים בכל מחיר.
דב אלפון
עיתונות כתובה
את דרכו המקצועית בעיתונות החל אלפון ב-1984, עם הצטרפותו ככתב לשבועון הפוליטי "כותרת ראשית" בעריכת נחום ברנע. אלפון שימש כתב חדשות, מגזין וכנסת, ורשם לזכותו מספר הישגים עיתונאיים, כמו פרסום ריאיון ראשון עם האדמו"ר מבעלז, תרמית שעשועון הגרפולוגיה 'חמישה בעקבות אחד', וההטבות הרפואיות הסודיות שהוענקו לשרים ולסגני שרים. כעבור שנתיים החל לפרסם טור שבועי לענייני תרבות בשם "כיוון הרוח", שזכה להדים בעולם התרבות. ואף חשף אי סדרים במוזיאון תל אביב, אמירות אנטי-מזרחיות בתיאטרון הבימה ואת העודף התקציבי הסודי של רשות השידור.
בפברואר 2016 חזר ל"הארץ" ככתב העיתון בפריז, ובין השאר פרסם את הקשר בין בנימין נתניהו לארנו מימרן, ממורשעי פרשת הונאות המע"מ על מכסות פחמן דו-חמצני. עד סוף 2017 פרסם במוסף "הארץ" טור שבועי בשם "האיש שלנו בפריז".
ספרות
בשנת 2004 הוזמן אלפון על ידי המו"ל אהד זמורה, זמן קצר לפני מותו של האחרון, לשמש עורך הוצאת הספרים הממוזגת כנרת זמורה ביתן דביר, שסבלה מבעיות מבניות ומערכתיות. הוא שימש בתפקיד בשנים 2004–2008. אלפון משך להוצאה סופרי מקור רבים, בהם סמי מיכאל, עמוס אילון, רון לשם, אגור שיף, אהרן אפלפלד, נתן שחם, ואחרים; הקים מחדש את הוצאת הבת "מחברות לספרות" וכונן בלוג בו דיווחו כותבים בתשלום על חדשות ספרותיות מישראל ומהעולם.
אינטרנט
באפריל 2013 החל לערוך את כתב העת הדיגיטלי "אלכסון" וסיים את כהונתו בדצמבר 2014.
חורחה סמפאולי
קריירת אימון
בשנת 2008 עזב סמפאולי את פרו והחל לאמן את או'היגינס הצ'יליאנית מהליגה הראשונה. ב-2010 קיבל את ההצעה לאמן באמלק מאקוודור שהשתתפה בגביע הליברטדורס וב-2011 חזר לצ'ילה ואימן את קבוצת אוניברסידד דה צ'ילה. הוא אימן את אוניברסידד עד לשנת 2012 בלבד אך בתקופה זו הצליח לזכות בארבעה תארים משמעותיים: שלוש אליפויות (אפרטורה וקלאוסורה של 2011 ואפרטורה של 2012) וגביע סודאמריקנה אחד (2011). בדצמבר 2012 מונה למאמן נבחרת צ'ילה בכדורגל. הוא העפיל עם הנבחרת למונדיאל 2014. בטורניר עצמו העפילה צ'ילה לשמינית הגמר מהמקום השני בשלב הבתים לאחר שני ניצחונות, על ועל אלופת העולם היוצאת, והפסד ל. בשמינית הגמר הפסידה 3–2 בפנדלים לנבחרת המארחת,, לאחר 1-1 בתום 120 דקות.
מיטשל בייקר
ויניפרד מיטשל בייקר (באנגלית: Winifred Mitchell Baker; נולדה ב-1957 וגדלה בברקלי, קליפורניה שבארצות הברית) היא המנהלת הכללית ויושבת ראש ההנהלה של קרן מוזילה (The Mozilla Foundation) ושל תאגיד מוזילה, חברת בת של קרן מוזילה, אשר פיתחה בין היתר את דפדפן האינטרנט מוזילה פיירפוקס.
קרן מוזילה ותאגיד מוזילה
בשנת 2003, בייקר פיתחה יחד עם חברת AOL שקנתה את חברת נטסקייפ, את קרן מוזילה – קרן ללא מטרות רווח שמטרתה ליצור בחירה וחדשנות באינטרנט על ידי הצעת חלופות. לאחר מכן בייקר מונתה לנשיאה של קרן מוזילה.
מקאו
היסטוריה
לאחר חילופי השלטון בפורטוגל ב-1640 התקראה מקאו בתואר: "Cidade do (Santo) Nome de Deus de Macau, Não há outra mais Leal" [תרגום: "עיר שמו (הקדוש) של האל, אין נאמנה ממנה"]. עם היווסדה של הונג קונג כמושבת כתר בריטית, העדיפו הספנים את מימיו העמוקים של נמל ויקטוריה, ומקאו ירדה ממעמדה כמרכז סחר אזורי. ב-1849 הכריזה פורטוגל על קולוניית מקאו כעצמאית מסין, הכרזה שזכתה להכרה סינית ב-1887.
בשנת 1955 הכריז שלטונו של אנטוניו דה אוליביירה סלזר על מקאו כפרובינציה של פורטוגל, יחד עם קולוניות פורטוגזיות אחרות. ב-1966 הוכרז משטר צבאי בעקבות הפרות סדר על רקע חיכוכים בין תושבי מקאו הסינים לשלטונות הפורטוגזים. בהמשך עברו התושבים הסינים לפעולות מחאה לא-אלימות לדרישת זכויותיהם, ובשנת 1967 נענו דרישותיהם. בזאת החל עידן של הגמוניה תרבותית סינית, ושליטה דה-פקטו של סין במקום.
גאוגרפיה
בעבר הייתה גם מקאו אי, אך היא חוברה עם השנים ליבשה. בחיבור היבשתי של מקאו וסין, באורך 340 מטר בלבד, מפרידה ביניהן חומת אבן עתיקה שנבנתה על ידי סין בשנת 1573, וגבול זה תקף עד היום.
שטחה של מקאו גדל בהתמדה עקב בנייה ועקב ייבוש חלקי ים נוספים והיא גדלה מ-15 קמ"ר בשנת 1972 ל-21.3 קמ"ר בשנת 1994; רוב הגידול מתרחש באיים. כמעט כל שטחה של מקאו הוא שטח עירוני מיושב בצפיפות.
כלכלה
במשך ארבע השנים האחרונות, שיעור הצמיחה של כלכלת מקאו הוא כ-10% בכל שנה.
מסכת פרה
מיקומה של המסכת בסדר טהרות
לפי הקדמתו של הרמב"ם למשנה, המסכת מופיעה אחרי כל המסכתות שעוסקות בדיני טומאת מת, שכן היא עוסקת בדיני הטהרה המטהרת מן הטומאה - פרה אדומה.
רוני
אישים:
ראו גם
}}
יולי קושרובסקי
בישראל
בשנים שלאחר מכן עסק קושרובסקי בארגון קורסים במחשבים לגמלאים ולעולים חדשים ולאחר מכן עמד בראש גוף שנקרא "הרוב הציוני", ופעל למען נישואין אזרחיים. במסגרת האחרונה הוא סייע למפלגת שינוי בבחירות המקומיות של 2003 בתל אביב ובזה הסתיימה פעילותו הפוליטית.
אתר הנופש הפלורידיאני הגדול של דיסני
תכנון ועיצוב
בששת בנייני המלון נמצאים 867 חדרי המלון. שטחו הממוצע של כל חדר הוא כ-37 מ"ר.
המלון נבנה בסגנון הוויקטוריאני ונועד לחקות את מבני הנופש שנבנו בשלהי המאה ה-19 והשנים הראשונות של המאה ה-20 לאורך חופי פלורידה (אשר היוו באותה עת חיקוי של מבנה הנופש שנבנו לאורך חופי אנגליה). תוכו של המלון הוא חיקוי של מלון דל קורונאדו שנבנה בסן דייגו שבקליפורניה, ושל מלון בלוויו-בילטמור שנבנה בבלאייר שבפלורידה.
מבני המלון נקראים על שם הקיז של פלורידה: סאגו קי, שוגרלוף קי, קונץ' קי, בוקה צ'יקה קי וביג פיין קי.
חתימה דיגיטלית של שנור
פירוט מהלכי האלגוריתם
לצורך החתימה אליס מחשבת את הערכים הבאים:
קרב שבע
שיטת הניקוד
בתחרויות הריצה:  (T הוא זמן הריצה בשניות). לדוגמה, מי שרצה 200 מטר בזמן של 23 שניות מקבלת 1,079 נקודות. בתחרויות הקפיצה: (M הוא מרחק או גובה הקפיצה בסנטימטרים). לדוגמה, מי שקופצת לגובה של 1.90 מ', מקבלת 1,106 נקודות. בתחרויות הזריקה: (D הוא מרחק הזריקה במטרים). לדוגמה, מי שהדפה כדור ברזל למרחק של 20 מ', מקבלת 1,199 נקודות.
ישיבת בית מתתיהו
ישיבות בת
מלבד ישיבת האם בבני ברק הקים הרב ויסבקר ישיבות נוספות הפועלות תחת חסותו:
אנתוני בלינקן
ביוגרפיה
בלינקן נולד ליהודית ודונלד בלינקן. אבי סבו, מאיר בלינקן, היה סופר יידיש שנולד בעיירה פריאסלאב (מקום הולדתו של שלום עליכם) והיגר לארצות הברית, וספרו המפורסם ביותר הוא ״ווייבער״ (נשים ביידיש), שבו התייחס ביידיש לנושא המיניות בקרב נשים יהודיות. אביו, דונלד בלינקן, היה בנקאי ושגריר ארצות הברית בהונגריה בימי ממשל ביל קלינטון.
בסנאט ומחוץ לבית הלבן
בשנת 2002 מונה בלינקן למנהל סגל של ועדת החוץ של הסנאט, תפקיד בו החזיק עד 2008. הוא היה גם עמית בכיר במרכז ללימודים אסטרטגיים ובינלאומיים. בשנת 2008, עבד בלינקן עבור מסע הבחירות לנשיאות של הסנטור ג'ו ביידן, והיה חבר בצוות המעבר לנשיאות של ברק אובמה.
חיים אישיים
בלינקן נשוי ל, עובדת ציבור אמריקאית שעבדה כעוזרת מזכירת המדינה לענייני חינוך ותרבות (ECA) בין 2013 ל-2017.
גוליית (רכב)
פיתוח ושימוש
למרות שיוצרו 7,564 גולייתים במהלך המלחמה הם לא נחשבו להצלחה בעיקר בשל עלותם הגבוהה, מהירותם הנמוכה (9.5 קמ"ש), פגיעות כבל הטלפון והשריון הדק שאיפשר לכל נשק אנטי טנקי לחסלו. עם זאת הגלית הניח את היסודות לפיתוחים של שליטה מרחוק על מכשירים לאחר המלחמה.
תחרות אדריכלים
היסטוריה
לתחרויות אדריכלים יש היסטוריה מעל ל-2,500 שנה. האקרופוליס באתונה היה תוצאה של תחרות אדריכלים בהנהגת פריקלס בשנת 448 לפני הספירה, וכך גם מספר קתדרלות בימי הביניים.
תחרויות אדריכלים בינלאומיות עיקריות
תחרויות האדריכלים החשובות ביותר הן התחרויות הבינלאומיות, שבהן מוגש מספר רב של הצעות, והתכנון הזוכה מגיע לכדי ביצוע.
תופעת טבע
תופעות טבע מקיפות מגוון רחב של תחומים והיבטים של הטבע, כגון תופעות מטאורולוגיות, תופעות גאולוגיות ותופעות ביולוגיות.
תופעות טבע באוקיינוסים
תופעות אוקיינוגרפיות כוללות צונאמי, זרמי ים ושבירת גלים.
מרקוס פיזאלי
קריירה בינלאומית
במאי קיבל אזרחות ארמנית, דבר המאפשר לו לשחק בנבחרת ארמניה. ב-28 במאי 2008 הוא ערך את הופעת הבכורה שלו בנבחרת בתיקו 2-2 נגד בו גם הבקיע את שער הבכורה שלו בנבחרת. ב-11 בספטמבר 2012 הורחק במהלך המשחק נגד במסגרת מוקדמות מונדיאל 2014.
פיל אוקס
אוקס, שהעיד על עצמו שהוא "סוציאל-דמוקרט שמאלני", הופיע באירועים פוליטיים רבים, בהם הפגנות מחאה ואסיפות נגד מלחמת וייטנאם ובעד זכויות אדם. בין שירי המחאה המפורסמים שלו, שהלהיבו רבים בשנות ה-60 וזוכים עד היום לאהדה: "I Ain't Marching Anymore", "Love Me I'm a Liberal", "Outside of a Small Circle of Friends", ו-"Power and the Glory". שיריו זכו לאורך השנים לגרסאות כיסוי של אמנים רבים.
הסמינר לבנות בבית ג'אלה
מלחמת העולם הראשונה
עם פרוץ מלחמת העולם הראשונה, הומלץ לראש הסמינר מ.נ. טרפזניקובה לסגור את בית המדרש ובית הספר. אך עד מהרה היא חזרה לבית ג'אלה, למרות הסכנה שאיימה עליה. יחד איתה חזרה האחות א. וורונינסקיה, ומאוחר יותר, המורה מ. סילינה. עם זאת, בקיץ 1915 נכנסו כוחות טורקיים לבית ג'אלה וכל הבניינים - בית הספר, הסמינר ותחנת האמבולנסים - הוחרמו והוסבו לצריף חיילים ומרפאה.
ג'אמו וקשמיר (מדינה)
פוליטיקה וממשל
בשנת 1990 התקבל חוק המעניק סמכויות מיוחדות לכוחות הביטחון המזוינים. חוק זה נתקל בהתנגדות עזה מצד הארגונים Human Rights Watch ואמנסטי אינטרנשיונל. דו"ח חירות בעולם העניק לג'אמו וקשמיר דירוג של "חופשי באופן חלקי".
מחוזות
מדינת ג'אמו וקשמיר הייתה מחולקת ל-22 מחוזות:
אסף בן ברכיהו
צאצאיו
בימי יהושפט, אחד מצאצאיו של אסף, יחזיאל הלוי, שאף מודגש שהוא "מן בני אסף", מנבא ליהושפט כי ה' יושיעו במלחמה על עמון ומואב. בזמן שיבת ציון השתתפו בני אסף בחנוכת בית המקדש השני. בני משפחת משוררים זו שימשו בבית המקדש כמשוררים. בספר עזרא מצוין מספרם כ-128, ובספר נחמיה מספרם 148. בסיפור זה מורה המלך חזקיהו לשרים ולאסף בראשם להלל ולשבח את ה':.
הסמינר לבנים בנצרת
היסטוריה
הסמינר למורים בנצרת הוקם כחלק מהתפתחותה של החברה הארצישראלית האורתודוקסית הקיסרית משנת 1882 עד 1914 בסוריה וארץ ישראל, שימש כבית הארחה גברי ותוכנן עבור 35 תלמידים. לסמינר הנצרת לא היה בניין קבע, החברה נאלצה לשכור מבנה נפרד בן שתי קומות ברובע המוסלמי בנצרת (כיום בית סיף א-דין זועבי). ראש הסמינר במשך זמן רב היה יליד דמשק, אלכסנדר גברילוביץ' קזמה (1860–1935). על פי הדיווח מנסיעתו של ד. איסטומין משנת 1895 או 1896, קזמה היה מפקח מוסדות החינוך של החברה בגליל.
הסמינרים לימדו: ערבית, טורקית, יוונית ורוסית, וכן דת, חשבון, גאומטריה, היסטוריה, גאוגרפיה, רוסית ופדגוגיה. בנוסף, לימדו הסמינרים שירי כנסייה ושירי עם רוסיים וערבים. לאחר מותו של מזכיר החברה הארצישראלית האורתודוקסית הקיסרית, ו. חיטרובו, הסמינר נקרא על שמו - "הסמינר למורים בנצרת על שם וסילי ניקולאייביץ' חיטרובו".
אתי אנקרי
קריירה
במרץ 1993 הוציאה אנקרי את אלבומה השני, "קראת לי אסתר", ובו השירים "מיכאל", "קראת לי אסתר", "כמה רעש", "לולו", "אושר ועושר", "רגעים" ו"לפעמים". האלבום הגיע למעמד אלבום זהב, והביא לזכייתה השנייה של אנקרי בתואר "זמרת השנה" ברשת ג'. באותה שנה השתתפה בתפקיד אורח בתוכנית "זהו זה" (כשחקנית וזמרת), הופיעה בפעם השלישית בפסטיגל עם השיר "לי ושני", ושרה בחלק האומנותי את השיר "קראת לי אסתר".
בשנת 2001, יצא אלבומה החמישי "ים". השירים מבטאים את השינוי שעברה אנקרי בחייה האישיים, ובין השאר תהליך החזרה בתשובה. האלבום מלווה בלחנים אתניים ובכלי נגינה מסורתיים. אלבום זה זכה בפרס אקו"ם עבור אלבום השנה לשנת 2001.
קבלת החלטות בקונצנזוס
דוגמאות למערכות של קבלת החלטות בקונצנזוס
קבלת החלטות בקונצנזוס נפוצה בקרב קבוצות קטנות, בהן יותר קל להגיע לקונצנזוס, כגון תאי אקטיביזם, דיירים בבנין משותף או קומונות קטנות.
תפקידים בתהליך גיבוש הקונצנזוס
פעמים רבות יש כמה תפקידים בתהליך קבלת ההחלטות בקונצנזוס שנועדו לכך שהתהליך יתבצע באופן אפקטיבי יותר. למרות שהשם והטבע של תפקידים אלה משתנה מקבוצה לקבוצה, התפקידים הנפוצים ביותר הם מפשר (facilitator), שומר זמן, אמפת ומזכיר או רושם הערות. לא כל הגופים מקבלי ההחלטות משתמשים בכל התפקידים האלה, למרות שתפקיד המפשר כמעט תמיד קיים, וחלק מהקבוצות משתמשות בתפקידים נוספים כמו פרקליט השטן, או מקבל-פנים. כמה גופים מבכרים לבצע רוטציה של התפקידים בין חברי הקבוצה כדי לבנות את הניסיון ואת הכישורים של המשתתפים, ולמנוע כל תחושה של ריכוז של כוח.
דוגמה לתהליך קבלת החלטות בקונצנזוס
לאחר שהמשתתפים הסכימו על נושאים לדיון ועל סדר יום (אג'נדה), ואפשר גם, על חוקים מוסכמים לפגישה, כל פריט בסדר היום, נדון בתורו. באופן טיפוסי כל החלטה שמתקבלת מפריט באג'נדה עוברת דרך מסלול שמתחיל בדיון על הפריט, ממשיך ביצירה של הצעה שמבוססת על הדיון. בשלב זה מתבצעת קריאה לקונצנזוס. כדי למנוע מצב בו שתיקה או אי פעולה של החברים תתפרש כהסכמה, מקובל לבקש מכל חבר בקבוצה להצהיר על תמיכתו בהצעה, בדרך כלל על ידי תנועת יד, או על ידי שימוש בכרטיס צבעוני. אם לא מושג קונצנזוס בשלב זה אז מוצגות ההסתייגויות ונפתח סיבוב נוסף של דיון, שבסיומו מוגשת הצעה מתוקנת. התהליך של קבלת החלטה בודדת נמשך עד שמושג קונצנזוס לגביה.
מארוול קומיקס
שנות ה-2000
בעקבות רכישת לוקאס פילם וזיכיון מלחמת הכוכבים על ידי חברת וולט דיסני, החלה חברת מארוול להוציא ספרי קומיקס העוסקים במלחמת הכוכבים, כולל עלילות מקוריות וכן מספר רומנים גרפיים המהווים עיבוד קומיקסאי לסרטים.
ג'וד לאו
קריירה
לאו הקים חברת הפקות "Natural Nylon" יחד עם אשתו סיידי פרוסט ועם השחקנים יואן מקגרגור, שון פרטווי וג'וני לי מילר. ב-2002 הופיע לצד טום הנקס ופול ניומן ב"הדרך לפרדישן", וב-2003 היה מועמד שוב לפרס האוסקר כשחקן הטוב ביותר על תפקידו ב"קולד מאונטן" לצידה של ניקול קידמן.
בשנת 2004 הופיע בסרט המדע בדיוני "סקיי קפטן" לצד גווינת' פלטרו, אנג'לינה ג'ולי. סרטו הבא היה "אלפי", הפקה מחודשת של הסרט מ-1966 בו גילם מייקל קיין את התפקיד הראשי. עוד באותה שנה שיחק בקומדיה "אני אוהב האקביז", ובדרמה הרומנטית "קרוב יותר" לצד ג׳וליה רוברטס ונטלי פורטמן, בתפקיד השחקן ארול פלין בסרט "הטייס". ב-2006, הופיע בסרט "החופשה" לצד קמרון דיאז. בשנת 2007, הופיע בסרט "משחקי בילוש לצד מייקל קיין.
בשנת 2019 שיחק בסרט "יום גשום בניו יורק", קומדיה רומנטית שכתב וביים וודי אלן. באותה שיחק בסרט הקצר "הכובע" לצד בנו ראף לאו. הסרט היה מועמד בקטגוריית הסרט הקצר הבריטי הטוב ביותר לשנת 2020 ב-"Raindance Film Festival".
קרב מאס א טיירה
קרב מאס א טיירה הוא קרב ימי שנערך ב-14 במרץ 1915, במלחמת העולם הראשונה, ובו השמיד הצי המלכותי הבריטי את הסיירת הגרמנית 'דרזדן' (Dresden), ספינת המלחמה היחידה שנותרה מצי מזרח אסיה הגרמני. הקרב נערך ליד אי רובינזון קרוזו שסמוך לחופי צ'ילה, שנקרא עד שנת 1966 מאס א טיירה (Más a Tierra).
הקרב
שתי סיירות בריטיות, 'קנט' ו'גלאזגו', יחד עם סיירת העזר 'אורמה' (Orama, במקורה ספינת סוחר מוסבת) חשו למקום וב-14 חודש כלאו למעשה את 'דרזדן' במפרץ. 'גלאזגו' פתחה ראשונה באש, ועד מהרה פגעה ב'דרזדן', אשר החזירה אש, וגרמה בה לדליקה. מפקד ה'דרזדן', בראותו שמצבו נואש, כאשר לבריטים עליונות עצומה במספר ובכוח אש, וכאשר ספינתו במצב גרוע וחסרת פחם, פקד לנטוש את הספינה ולהטביעהּ. הצוות הגרמני עלה על סירות ועשה דרכו לאי הסמוך, בעוד שהבריטים המשיכו לירות עד שה'דרזדן' התפוצצה, לא ברור אם כתוצאה מאש הבריטים או מפעולת חבלה של הגרמנים לפני נטישתם.
קישורים חיצוניים
אתר בריטי המתמחה בספינות מלחמה:
ניצוצות בחינוך
ניצוצות היא עמותה שמפעילה תוכנית בשם "ניצוצות" בשיתוף פעולה עם משרד החינוך, ונכללת במאגר התוכניות החינוכיות החיצוניות של משרד החינוך, לצורך יצירת מוטיבציה פנימית אצל תלמידים.
מטרות העמותה
משמעות - ליצור אצל התלמידים מוטיבציה ויכולת לאתר את הפעילויות המשמעותיות עבורם ולהפוך את מימושן לחלק מרכזי מחייהם לאורך כל מהלך החיים. על ידי חשיפת התלמיד לדמויות מעוררות השראה בתחומי דעת שונים, יחלו התלמידים לחפש את הפעילות המשמעותית עבור עצמם.
יעקב פולוצקי
ביוגרפיה
לדבריו, את הכישרון לשפות ירש מאמו. כבר מגיל צעיר התעניין פולוצקי בשפות, ועוד בנעוריו למד רוסית, לטינית, צרפתית ואנגלית. לימים סיפר כי אחת החוויות המעצבות שהובילו אותו ללימודי מצרית הייתה עיון בספר על רומא וימי קדם; בספר הופיע תבליט של קלאופטרה ולצדו שמה כתוב בהירוגליפים. פולוצקי הוקסם מצורתם ופנה למוזיאון המצרי בברלין, שם רכש את הספר "ההירוגליפים" מאת אדולף ארמן, וזכה להיכרות ראשונה עם קיצור הדקדוק המצרי. כשסיים את לימודיו התיכוניים כבר היו לו ידיעות במצרית קלאסית, במצרית רעמססית, בקופטית ובסורית.
דרקון סיני
בהונות דרקון צהוב
פירוש אחר: לפי מספר מקורות, כולל מסמכים היסטוריים רשמיים, לדרקונים סיניים רגילים היו ארבע בהונות - אך לדרקון הקיסרי היו חמש. הייתה זו עבירה חמורה אם מישהו פרט לקיסר השתמש במוטיב של דרקון בעל חמש בהונות. נראה כי מקורות קוריאניים אינם מסכימים עם תאוריה זו, מכיוון שלדרקון הקיסרי בארמון גיאונגבוק שבע בהונות, המרמזות על עליונותו על הדרקון הסיני.
סמלו של הקיסר
הקיסרית זוהתה לעיתים קרובות עם עוף החול.
שליטי הימים
מאמינים כי הדרקונים הם שליטי הימים. הם יכולים להתגלות בדמות טוויסטר או טורנדו מעל המים. יש ארבעה דרקונים, אחד מייצג כל ים. המלך הדרקון של המזרח, של המערב, וכן הלאה.
הארי ג'יימס
ביוגרפיה
בחודש פברואר, 1939, ערך ג'יימס את הצגת הבכורה של להקת הביג בנד שלו בפילדלפיה, פנסילבניה. להיטו, "You Made Me Love You", שהה בין עשרת הגדולים בשבוע של ה 7 בדצמבר 1941. עם להקה זו הוא ערך סיבובי הופעות עד לראשית שנות ה-80.
להקתו של ג'יימס הייתה הלהקה המוכרת הראשונה שנתנה במה לזמר פרנק סינטרה, בשנת 1939. הוא רצה לשנות את שמו של סינטרה ל Frankie Satin אך סינטרה סרב. בשלב מאוחר יותר הופיע בלהקתו המתופף באדי ריץ'.
טווסון אילתי
מאפיינים
הדג הוא שוכן שוניות אלמוגים, ותפוצתו מצומצמת מאוד, ולכן אוכלוסייתו נפגעה עם הפגיעה בשוניות הים האדום.
תוכנית מתאר מקומית 2000 ירושלים
רקע
בשנת 1968 הוכנה תוכנית אב שעוררה ויכוח מקצועי חריף, גרמו לכך לא רק תוכנה וצורתה של התוכנית כי אם גם חריפותן של בעיות התכנון שהתעוררו לאחר קביעת הגבולות המוניציפליים החדשים של ירושלים (הקו הכחול). תוכנית מתאר 1978 שאושרה על ידי הוועדה מקומית לתכנון ולבנייה באפריל 1974 מעולם לא קיבלה תוקף חוקי.
העיר העתיקה
התוכנית קובעת כי יש לשמר את קו הרקיע המסורתי- הקיים ולהגביל את גובה הבניה בעיר העתיקה ובסמוך לחומות ירושלים. בתוך החומות, קובעת התוכנית כי יש לשמור על ההירארכיה של הרחובות והסמטאות. ולמנוע פריצת דרכים חדשות. בנוגע לבניה חדשה קובעת התוכנית כי יש לשמר את המבנים הקיימים. בנייה חדשה תיעשה בקנה-מידה מתאים תוך שמירה על אופייה של הבניה המסורתית ותוך הימנעות מבניה בחצרות הפנימיות. במקביל מציינת התוכנית דרך לשדרוג הדרגתי של מערכות התשתית המיושנות בעיר.
איכות סביבה
התוכנית מתווה מספר קווי פעולה ומתווים להתמודד עם סוגיית איכות הסביבה בירושלים, ובכך מבדילה עצמה מתוכניות מתאר קודמות שלא התמודדו עם סוגיה זו.
אבא פניכל
ביוגרפיה
פניכל נולד במיילץ שבפולין ליצחק פניכל, צייר כפרי. בילדותו הצטיין ברב-תחומיות, כששילב לימודי נגינה על כינור בלימודי אמנות וציור. הוא סיים את האקדמיה לאמנות בקרקוב והוסמך בפדגוגיה של ציור.
לאחר עלייתו השתקע בתל אביב, ובשנת 1949 החל ללמד ציור במדרשה למורי ציור בתל אביב. פניכל נמנה עם מייסדי המכון לציור ופיסול בבת ים ולימד אמנות באוניברסיטה העממית ובמוזיאון הלנה רובינשטיין. בשנותיו הראשונות בארץ התגורר ברחוב קדם שביפו, ומשנת 1961 ברחוב צפת 1 בתל אביב.
יצירתו של פניכל היא ביסודה אימפרסיוניסטית, והוא נטה לצייר ממראות הארץ, נופיה ואנשיה בצבעי אקוורל, פנדה וציפורן. בשלב מוקדם נטה אל האסכולה היהודית של שטיידנהרט ובודקו. ביצירותיו התבטאו התרשמויותיו מנופי הארץ בכלל, ומנופי תל אביב–יפו, חופיה ואנשיה בפרט. בתחום החינוך לאמנות הנחה פניכל וטיפח מורים לאמנות בבית המדרש הארצי למורי אמנות, במכון לאמנות בבת ים ובמוזיאון תל אביב.
איתי הרמן
קריירה
את עבודתו בטלוויזיה החל בשנת 1995, ככותב חידות ל"גלגל המזל", עד שנת 2000. בנוסף שימש ככותב ועורך בתוכנית הטלוויזיה "ששטוס" בערוץ הילדים, שם גם גילם את דמות "השופט" עד שנת 2005.
עיצוב משחקים
הרמן היה חבר בצוות ההקמה שהוקם בחברת מארס לערוצי המשחקים הדיגיטליים של חברת "ערוצי זהב" (לימים - HOT) ו-yes. במסגרת זו הקים ויצר את ערוץ המשחקים "גוגו" וערוצים נוספים כ"גוגו קלאב" (משחקי מולטיפלייר), Ego Games (משחקי מזל), ערוץ ההיגיון, וערוצי משחקים ייעודיים למותגי הטלוויזיה הופ, ערוץ הילדים, ג'טיקס, וניקלודיאון (Nick School). בהמשך יצר את הגרסה הדיגיטלית הרשמית הראשונה של טאקי בשיתוף עם משחקי שפיר.
מסכת עוקצים
בגמרא מסופר שרבי מאיר ורבי נתן רצו להקניט את הנשיא, רבן שמעון בן גמליאל, ורצו לבקש ממנו שילמד הלכות ממסכת "עוקצים", שמסכת זו לא הייתה ידועה לו. סוגיות מהמסכת נידונות בתלמוד הבבלי בפרק תשיעי ("העור והרוטב") ממסכת חולין.
במסכת עוקצין יש שלושה פרקים.
על מסכת עוקצין, כמו על כל מסכתות סדר טהרות מלבד מסכת נדה, לא קיים לא תלמוד בבלי ולא תלמוד ירושלמי.
שבעת פלאי תבל של ימי הביניים
הערות שוליים
Wonders of the World
קסנדרה
במחזה
במחזה אגממנון של אייסכילוס, חוזה קסנדרה את מותו של המלך היווני אגממנון ושל עצמה ואת נקמת הרצח על ידי אורסטס, בנם של אגממנון וקליטמנסטרה: "הו הבט, סלק מהפרה את השור! היא לכדה אותו בשלמה, ומצוידת בתחבולת קרן שחורה, היא הולמת בו, והוא צונח לתוך מכל מים, זהו רצח בתחבולה בתוך אמבט... לי מחכה נעיצת החנית... במקום מזבח אבי, ממתין לי קרש, עליו יותז דמי החם כשאשחט, אך מן ההרג האלים לא יתעלמו - אדם אחר יבוא לנקום נקמתנו, רוצח אם, גואל לדם אביו".
קהיר החדשה
גאוגרפיה
חשיבות מיוחדת לגאולוגים היא האזור המוגן של היער המאובן, הנמצא בסביבת קהיר החדשה ומהווה אתר מוגן.
הלויד הימי הארץ-ישראלי
הלויד הימי הארץ-ישראלי בע"מ (Palestine Maritime Lloyd Ltd) הייתה חברת ספנות עברית בתקופת היישוב, שנרשמה בפלשתינה-א"י בשלהי שנת 1934. החברה הוקמה כשותפות בין בעל אוניות מאיטליה לבין מספר אנשי ימאות עברים. במהלך שנות קיומה היא הפעילה את ספינת הנוסעים "הר ציון" ואת אוניות המשא "הר כרמל" ו"מרים". ספינות החברה הפליגו לים השחור, לים התיכון ולצפון אירופה.
ארנה מר ח'מיס
ביוגרפיה
לארנה ולצליבא נולדו שלושה בנים - ספרטק, ג'וליאנו ואביר. שני ילדיה, ספרטק וג'וליאנו, נשאו שמות מהפכניים. ספרטק (1954–2017) למד מספר שנים באנגליה. היה נשוי לאזרחית בריטית אמידה. בני הזוג נפרדו ב-1982. מ-1993 חי עם רונית בתל אביב, אותה הכיר בסיני. היה בעל דעות אנרכיסטיות. ספרטק נקבר בבית העלמין הנוצרי בחיפה, לצד אביו. הבן אביר (1961–2019) שירת בצה"ל כחובש ולטענת ספרטק סבל מהלם פוסט-טראומטי מאז מלחמת לבנון הראשונה. אביר נפטר בישראל ונטמן בבית העלמין בזיכרון־יעקב. ספרטק ואביר הקימו את להקת "The A" במהלך שנות השמונים, אחת מלהקות האנרכו-פאנק הבודדות בישראל שהורכבו מחברים ערבים.
אני גיטרה (שיר)
רקע
בשנת 1997 יצא אלבום של ההרכב "החברים של בני", שכלל את ישראל גוריון (חברו לצמד הדודאים), חנן יובל, ואת יוסי חורי ואורי הרפז (מצמד הפרברים). באלבום נכלל השיר בשתי גרסאות: גרסתו המקורית של אמדורסקי שאליה נוספו קולות הרקע של חברי ההרכב, וגרסה מחודשת נפרדת של חברי ההרכב.
מריו ליביו
מריו ליביו (נולד ב-19 ביוני 1945) הוא אסטרופיזיקאי ישראלי-אמריקאי, יהודי יליד רומניה, ומחבר ספרי מדע פופולרי. היה פרופסור מן המניין בפקולטה לפיזיקה בטכניון בשנים 1981–1991. בין 1991 ל-2015 עבד כאסטרופיזיקאי במכון המדעי של טלסקופ החלל האבל. מוכר לקהל הרחב בעיקר בזכות ספריו הפופולריים, ובהם חיתוך הזהב: קורותיו של מספר מופלא, שזכה בפרס פאנו ובפרס פיתגורס לספרים פופולריים על מתמטיקה. הוא חבר באגודה האמריקאית לקידום המדע.
ביוגרפיה וקריירה מדעית
מאז אמצע שנות ה-90 של המאה ה-20 מיקד את פעילויות המחקר שלו בהתפוצצות סופרנובות ושימושיהן במדידת קצב התפשטות היקום. חקר את תופעת החומר האפל, חורים שחורים, והיווצרות מערכות כוכבים סביב כוכבים צעירים. מחברם של עשרות מאמרים בירחוני מדע הרלוונטיים לנושאים המוזכרים.
ספריו
שני הספרים הללו אינם רק סיפורים על ההיסטוריה של המתמטיקה וביוגרפיות מקוצרות של מתמטיקאים, אלא כוללים גם הצגה של חלק מהמתמטיקה עצמה, כאשר פיתוחים כבדים יותר מובאים בנספחים.
בית ספר תיכון עירוני מקיף ע"ש יצחק רבין, אילת
תיכון רבין
נכון לשנת הלימודים ה'תש"ף (2019/2020) בבית הספר 22 כיתות של חטיבת הביניים, 19 כיתות של החטיבה העליונה, ו-5 כיתות של החינוך המיוחד. בבית הספר לומדים 1146 תלמידים.
בשנת 2019 רינת לובלינר, מנהלת בית הספר ייסדה את האקדמיה לכדורסל בבית הספר רבין אילת. האקדמיה משלבת בתוכה שחקנים משתי קבוצות עירוניות: הפועל אילת ומכבי אילת. לקבוצת האקדמיה מאמן אחד, שמוביל את הקבוצה לנצחונות מול בתי הספר השונים.
זיכרון לטווח ארוך
למידה מפורשת ומרומזת
ניתן להמחיש את ההבדל בין הזיכרון המפורש למרומז באמצעות לימוד שפה. שפת אם נלמדת ומיוצגת על ידי המערכת המרומזת. עם זאת, על ידי לימוד מתמשך המערכת המפורשת יכולה ייצוגים משלה עבור הפונולוגיה, הסמנטיקה והתחביר של אותה השפה. להבדיל, למידה של שפה שנייה בגיל הבגרות מתרחשת באופן מדוקדק דרך המערכת המפורשת ללא הבנה אינטואיטיבית. עם זאת, תרגול אינטנסיבי המלווה בחשיפה מרובה לסביבה הלשונית יכולה להוביל לייצוג של הידע גם במערכת המרומזת.
ז'אן בוסז'ור
ז'אן בוסז'ור (בספרדית: Jean Beausejour; נולד ב-1 ביוני 1984 בסנטיאגו שבצ'ילה) הוא כדורגלן צ'יליאני המשחק בעמדת החלוץ במועדון הכדורגל אוניברסידד דה צ'ילה. בעבר הוא שיחק באוניברסידד קאתוליקה ובעוד מועדוני כדורגל בליגת העל הצ'יליאנית, בסרבט ז'נבה מליגת העל השווייצרית, בגרמיו מליגת העל הברזילאית, בקלוב אמריקה מליגת העל המקסיקנית, ובברמינגהאם סיטי מהפרמייר ליג ומהפוטבול ליג צ'מפיונשיפ. לבוסז'ור מעל 60 הופעות בנבחרתו הלאומית, אותה ייצג במונדיאל 2010 ו-2014.
יוזמות אברהם
קהילות בטוחות
"קהילות בטוחות" הוא מיזם לקידום שירותי אכיפה ושיטור עבור האזרחים הערבים באמצעות שינוי באופן השיטור כלפיהם, רכישת אמון ולגיטימציה מצדם והגברת נכונותם לשיתוף פעולה.
העשור השני: מקרן מענקים לארגון המעצב מדיניות
מעמד השפה הערבית ומקומה תפסו תמיד מקום מרכזי בעבודת העמותה, הן כמקצוע לימוד במערכת החינוך והן כשפתם של האזרחים הערבים, שפה שבה הם זכאים לקבל שירותים. לאורך השנים יזמה העמותה פעולות הסברה בנושא זה, ובראשן מעקב שיטתי אחר שירותי הממשלה המקוונים בערבית ובדיקה מעמיקה של אתריהם של משרדי הממשלה, של הכנסת ועוד.
העשור השלישי: צמיחה ארגונית ומיזמים רחבי־היקף
בשנת 2012 פעלה בכנסת "ועדת פלסנר" (הוועדה לשוויון בנטל), ובמסגרתה הייתה כוונה לחוקק חוק שירות חובה שיחול על האזרחים הערבים. פעילות העמותה בוועדה הצליחה למנוע ניסיון חקיקה זה. בה בעת פעלה העמותה לקידום מודל מוסכם של שירות והתנדבות קהילתית.
המהומות בישראל 2021
כחודשיים לאחר המהומות בישראל (2021) בלוד, האשים הארגון את ראש עיריית לוד יאיר רביבו באחריות לפרעות בטענה כי "רביבו עסוק בהפצת שנאה ובשיסוי תושבי עירו הערבים ביהודים" וכי "לוד הפכה למוקד של עימותים בין יהודים לערבים, בין השאר, בגלל המדיניות המפלה שמוביל ראש העיר בשילוב הרטוריקה ההרסנית והמסוכנת שלו".
ראשי העמותה בהווה ובעבר
חברי הוועד המנהל של העמותה הם עמליה אדלר־וקסמן, ד"ר מוחמד אל־נבארי, נטלי ברקן, ד"ר ליאור הרמן, עו"ד ארנה לין, ענת סרגוסטי, מירה עווד ונמרוד שלבי.
מסכת טהרות
מסכתנו עוסקת בעיקר בשלושה עניינים:
נוגה
מידע כללי
נוגה הוא כוכב הלכת השני במרחקו מהשמש, בין כוכב חמה לכדור הארץ. בשל היותו בעל מסלול "פנימי" סביב השמש (יחסית למסלולו של כדור הארץ) כוכב הלכת נוגה נמצא בקרבת השמש באופק כדור הארץ, ויכול להיראות בבירור רק מוקדם בבוקר, קצת לפני הזריחה, או בערב, קצת אחרי השקיעה, בהתאם למיקומו יחסית לקו המחבר את כדור הארץ והשמש. נוגה בהיר יותר מכל כוכב וכוכב לכת, ולעיתים ניתן לראותו ביום בעין בלתי מזוינת.
מקור השם
היוונים קראו לכוכב על שם אלת האהבה והיופי, אפרודיטה (Ἀφροδίτη), שאותה ירשה ונוס (Venus) הרומאית, וזהו שמו הנפוץ של הכוכב ברחבי העולם.
ונרה
סדרת המשימות הסובייטית ונרה הגיעה להישגים חסרי תקדים. העצם הראשון מעשה ידי אדם על פני כוכב לכת אחר, חללית המחקר הרובוטית הראשונה באטמוספירה של כוכב לכת אחר, וגולת הכותרת - נחיתה מוצלחת של חללית רובוטית על פני כוכב לכת אחר. זו גם תוכנית חקירת פני השטח היחידה שתוצאות המדידה שלה הפכו לחלוטין את התפיסה ששררה לפניה: במשימות ונרה התגלה עד כמה פני נוגה לוהטים, ועד כמה כביר הלחץ על פני השטח.חלליות הסדרה עברו פיתוח מואץ, כשכל משימה מבהירה עוד יותר מקודמתה עד כמה האתגר שלקחו על עצמם הסובייטים גבוה משציפו. תכנון חללית שתעמוד בחום ובלחץ דרש שימוש בטכנולוגיות שפותחו רק תוך כדי התוכנית. הסתבר גם שעל החללית להיות כבדה מאוד, ושחיישנים רבים אינם יכולים לתפקד בתנאים כה קיצוניים.
נוגה במיתולוגיה ובתרבות
עם התפתחות התרבות ההלניסטית, שני הכוכבים זוהו מבחינה פיזית כגרם שמים אחד, אך עדיין יוחסו לו שתי פרסוניפיקציות אליליות - פוספורוס תורגם ל־Lucifer הלטיני (מילולית "נושא אור"), והספרוס היווני תורגם ל־Vesper.
במקביל, ובהקשר לייצוג ההתגלמות הנשית שהוזכרה לעיל, כינו היוונים את הכוכב על שם אלת האהבה והיופי, אפרודיטה (Ἀφροδίτη), שאותה ירשה ונוס (Venus) הרומאית. ונוס החלה את דרכה כאלת היין והכרמים, אך זוהתה יותר מאוחר עם אפרודיטה וירשה את תכונותיה.
מישל קרמרמן
מישל קרמרמן דקל היא מנכ"לית הרשות השנייה. בעבר שימשה כמנכ"לית רדיו אקו 99FM.
חיים אישיים
מתגוררת בתל אביב.
דיווידס שמבראס
קריירה
שמבראס התחיל את הקריירה שלו בז'לגיריס וילנה. בינואר עזב לדינמו מוסקבה הרוסית. כעבור 3 עונות חתם בצסק"א מוסקבה והפך לאחד השחקנים החשובים במועדון וזכה איתה בכל תואר מקומי אפשרי ואף בגביע אופ"א בעונת, לאחר שעלה כמחליף בדקות הסיום במשחק הגמר מול ספורטינג ליסבון. בשנת עזב לאלניה ולדיקווקז, וכעבור עונה וחצי חזר לז'לגיריס וילנה. ב-28 בנובמבר 2015 ערך את הופעתו האחרונה בקריירה ופרש ממשחק פעיל.
מג'יק ג'ונסון
ראשית הקריירה ב-NBA
במהלך פגרת הקיץ שלאחר אותה עונה חתם ג'ונסון על חוזה חדש בלייקרס ל-5 שנים בשווי 25 מיליון דולר, מה שהפך אותו לבעל השכר הגבוה בתולדות הספורט עד לאותה עת. מספר משחקים לאחר פתיחת עונת 1981/1982 נקלע ג'ונסון לסכסוך עם המאמן ווסטהד, וטען כי הוא גורם לקצב המשחק של הקבוצה להיות איטי וחסר יצירתיות. לאחר שג'ונסון דרש לעבור לקבוצה אחרת, פוטר ווסטהד מתפקיד המאמן ובמקומו מונה עוזרו, פט ריילי. אף על פי שטען כי אינו אחראי לפיטוריו של ווסטהד, התקבל ג'ונסון בשריקות בוז ברחבי הליגה, אף בקרב אוהדי הלייקרס. על אף הסתבכויות אלו, ג'ונסון השיג באותה עונה ממוצעים של 18.6 נקודות, 9.6 ריבאונדים, 9.5 אסיסטים ו-2.7 חטיפות, ונבחר לחמישייה השנייה של העונה. יחד עם ג'באר הוא הוביל את הלייקרס להעפלה נוספת לסדרת הגמר, מול פילדלפיה, שם סייע לקבוצתו לנצח 2–4 ולזכות באליפות נוספת. לאחר שהשיג טריפל דאבל במשחק השישי שהכריע את הסדרה, זכה ג'ונסון בפעם השנייה בקריירה בתואר ה-MVP של סדרת הגמר. באותה עונה החלה להתפתח בלייקרס קבוצת הריצה המרהיבה, שנודעה בשנות ה-80 בשל משחקה המהיר והאינטנסיבי וההצלחות הרבות אליהן הגיעה.
מורשת
כמו כן, נודע ג'ונסון ביריבות הגדולה שלו עם לארי בירד, כוכבה של בוסטון סלטיקס. יריבות זו החלה עוד כאשר נפגשו השניים בגמר טורניר אליפות המכללות ב-1979, ונמשכה כשהשניים הובילו את קבוצותיהם פעם-אחר-פעם להתמודדויות בסדרת הגמר של ה-NBA. ג'ונסון טען שעבורו, העונה הסדירה מורכבת מ-80 משחקים רגילים ועוד שני מפגשים בין הלייקרס לבוסטון; בעוד שבירד העיד כי הישגיו הסטטיסטיים של ג'ונסון "היו הדבר הראשון שבדק בבוקר". היריבות בין השניים נחשבת לכה משמעותית משום שייצגה הבדלים רבים - היריבות בין הלייקרס ובוסטון כמועדונים; סגנון ה"שואו-טיים" של הלייקרס לעומת הסגנון הפיזי וה"עבודה השחורה" של בוסטון; ושחקני הכדורסל השחורים לעומת הלבנים. על אף יריבותם על המגרש, השניים העידו כי הם חברים טובים מחוצה לו.
ב-2022 הוענק לראשונה פרס ה-MVP של סדרות הגמרים האזוריים ב-NBA, המוענק לשחקן המצטיין בגמרים האזוריים ב-NBA. הפרס של גמר האזור המערבי נקרא על שם ג'ונסון.
Seal Our Fate
וידאו קליפ
עבור "Seal Our Fate" צולם וידאו קליפ רשמי שהופץ בסמוך לצאתו, על מנת לעזור בקידום המסחרי שלו. את הכוריאוגרפיה שלו השוו לזו שאפיינה את הקליפ "Cold Hearted" של פאולה עבדול. הקליפ זכה להצלחה והערכה רבה בקרב מעריציה ומבקרי המוזיקה, שציינו אותו לשבח. רבים קישרו אותו לתאונה שאסטפן עברה טרם צולם הקליפ עצמו.
עונת 2023/2024 בליגה האירופית
הזוכה בתואר תשחק נגד זוכת ליגת האלופות בסופר קאפ האירופי ותקבל כרטיס לשלב הבתים של ליגת האלופות בעונת 2024/2025.
דירוג הליגות
מלבד המקומות המוקצים לליגה, ייתכן שקבוצות נוספות יקבלו מקום בליגת האלופות:
לוח זמנים
לוח הזמנים של התחרות הוא כדלקמן. המשחקים מתוכננים לימי חמישי, מלבד הגמר שיתקיים ביום רביעי, אם כי באופן חריג יכולים להתקיים גם בימי שלישי או רביעי בעקבות התנגשויות בלוח הזמנים.
שלב המוקדמות
הגרלת שלב המוקדמות נערכה ב-24 ביולי 2023. 14 קבוצות השתתפו בשלב המוקדמות: 4 במסלול הראשי ו-10 במסלול האלופות. במסלול הראשי 2 קבוצות התחילו את דרכן בשלב זה, בנוסף ל-2 המפסידות בשלב המוקדמות השני בליגת האלופות במסלול הליגה. מסלול האלופות כלל את 10 המפסידות בשלב המוקדמות השני בליגת האלופות במסלול האלופות. המנצחות בסיכום שני המשחקים העפילו לשלב הפלייאוף והמפסידות הועברו לשלב הפלייאוף בקונפרנס ליג. הסיבוב הראשון נערך ב־8 וב־10 באוגוסט 2023 והסיבוב השני נערך ב-17 באוגוסט 2023.
שלב הבתים
הגרלת שלב הבתים תיערך ב-1 בספטמבר 2023. 32 קבוצות ישתתפו בשלב זה, מחזיקת התואר בקונפרנס ליג מהעונה הקודמת, 11 קבוצות שהעפילו ישירות דרך הליגות המקומיות שלהן, 10 המנצחות בשלב הפלייאוף, 4 המפסידות בשלב המוקדמות השלישי בליגת האלופות במסלול הליגה, 2 המפסידות בשלב הפלייאוף בליגת האלופות במסלול הליגה ו-4 המפסידות בשלב הפלייאוף בליגת האלופות במסלול האלופות.
עורפנית סורית
בישראל העורפנית נפוצה בעיקר במרכז הארץ, שם היא משתלטת על קני הבנאית הארץ-ישראלית (tapinoma israele).
מדליית קאיזר אי הינד
מדליית קאיזר אי הינד (בהינדוסטנית: Kaisar-i-Hind; "קיסר הודו") הייתה מדליה אשר הוענקה על ידי המלוכה הבריטית לאזרחים, עבור תרומתם לראג' הבריטי בהודו.
חיילים אלמונים
מבנה השיר
בשיר חמישה בתים בני ארבע שורות כל אחד, שאחרי כל אחד מהם מופיע פזמון חוזר, אף הוא בן ארבע שורות. בתי השיר כתובים בחריזה מסורגת.
דה-קוהרנטיות קוונטית
דוגמה לדה-קוהרנטיות קוונטית
דוגמה לדה-קוהרנטיות ניתן למצוא בניסוי שני הסדקים: כאשר חלקיק בודד, בין שהוא פוטון ובין שהוא אלקטרון, עובר דרך שני סדקים ואחר-כך פוגע במסך. על גבי המסך מתקבלת תמונת התאבכות. תמונת ההתאבכות נוצרת מכך שהחלקיק עבר דרך שני הסדקים, ובעושו כן, עבר דרך שונה ולכן צבר פאזה אחרת, כך שהחלקיק התאבך עם עצמו. לעומת זאת אם מתבצעת מדידה שבודקת דרך איזה מהסדקים עבר החלקיק לפני שהוא הגיעו למסך, אזי מדידה שכזאת גורמת לקריסה של פונקציית הגל של החלקיק והורסת את תמונת ההתאבכות. במקרה כזה חלקיק אחד עובר דרך אחד מהסדקים בלבד. גם מדידה חלקית שלא גורמת לקריסה מוחלטת של פונקציית הגל של החלקיקים, תגרום לכך שהפאזות יתערבבו ולכן תשבש בהדרגה את תמונת ההתאבכות.
לואיזה, נסיכת סבויה
לואיזה, נסיכת סבויה (באיטלקית: Luisa di Savoia; 11 בספטמבר 1476 – 22 בספטמבר 1531), הייתה אמו של פרנסואה הראשון, מלך צרפת.
סטפניה מרצ'ינאנו
תגליות חשובות
מרצ’ינאנו פיתחה במעבדה, שיטה למדידת עוצמת קרני אלפא. היא האמינה, שחלק מהתוצאות שהשיגה הראו, שקרני אלפא שנפלטו בתהליך הדעיכה של יסוד הפולוניום, הופכות מספר אטומים לאיזוטופים רדיואקטיביים. כמו כן, היא הדגישה כי לאיזוטופים הללו תכונות שנוכל להשתמש בהם לצרכים שונים. כיום, ישנם מספר שימושים באיזוטופים רדיואקטיביים: למשל האיזוטופ – קובלט 60, משמש בטיפול הרדיותרפיה נגד וריאציות של מחלת הסרטן. למרות שתצפיות אלה לא אושרו, מרצ'ינאנו טענה בהמשך, שהיא גילתה גם את הרדיואקטיביות המלאכותית. היא גם האמינה, שאור השמש יכול להיות רדיואקטיבי.
בטלסטאר גלקטיקה (מיני-סדרה)
בטלסטאר גלקטיקה (באנגלית: Battlestar Galactica) היא מיני סדרה בשני חלקים המתארת את קורותיה של ספינת חלל המתמודדת עם מתקפת פתע של בני גזע רובוטי הנקראים ה"סיילונים". הסדרה היא הפקה מחודשת לסדרה בטלסטאר גלקטיקה משנת 1978 ולסדרת ההמשך שלה גלקטיקה 1980, אך היא שונה בהבטים רבים מהסדרות המקוריות.
נוחי דנקנר
נוחי דנקנר (נולד ב-13 בנובמבר 1954 בתל אביב) הוא איש עסקים. נודע בשל שליטתו בין 2003 ל-2013 (דרך חברות פרטיות ממונפות) בקבוצת אי די בי אשר החזיקה בשיאה בחברות רבות במשק, אך בסוף 2013 איבד שליטה זו על רקע הסדר חוב. בשנת 2011 הונו האישי הוערך ב-1.2 מיליארד דולר.
רכישת מניות בנק הפועלים
בשנת 1997 יזם נוחי דנקנר יחד עם בן דודו דני דנקנר, בניגוד לדעתו של דודו שמואל דנקנר שהיה עד אז הדמות הדומיננטית והמובילה בעסקי המשפחה, עסקה שבה רכשה תעשיות מלח 11.6% ממניות בנק הפועלים תמורת 358 מיליון דולר (1.4 מיליארד שקל), ההשקעה מומנה במלואה בהלוואה שתעשיות מלח קיבלה מבנק לאומי על ידי שעבוד הקרקעות של תעשיות מלח כבטוחה להלוואה. בנק לאומי העריך את שווי הקרקעות ב־200 מיליון דולר על סמך ההסכם עם מינהל מקרקעי ישראל המקנה לתעשיות מלח זכויות בנייה נרחבות על הקרקעות. נכון לשנת 2016 החובות הללו עדיין לא הוחזרו.
רכישת קבוצת אי די בי
ב-17 בדצמבר 2013 איבד את השליטה ב-IDB. ב-5 בינואר 2014 קבע בית המשפט המחוזי בתל אביב כי השליטה באי.די.בי תועבר מידיו של דנקנר לשליטת קבוצת אקסטרה-אלשטיין של אדוארדו אלשטיין ומוטי בן משה.
איבוד השליטה באידיבי
ב-8 בדצמבר 2013 הצביעו הנושים של אי די בי אחזקות בעד הסדר נושים הכולל העברת השליטה על אי.די.בי. מידיו של נוחי דנקנר לידיהם של אדוארדו אלשטיין ומוטי בן משה. הסדר זה אושר על ידי בית המשפט ב-17 דצמבר 2013 עם תנאים מתלים שאינם קשורים לדנקנר, וב-5 בינואר 2014 אישר בית המשפט הסדר זה באופן סופי. דנקנר הגיש ערעור על פסק הדין לבית המשפט העליון, אך ערעורו נדחה ב-14 במאי 2014.
אט'לדרדה נקימלי-מפונגו
פעילות מחקרית
על פי מחקר שהתפרסם ב-NCBA, 39 אחוזים מהאנשים חולי האיידס סובלים מדיכאון. כשהחלה אט'לדרדה במחקרה לתואר השני, היא שמה לב לעובדה זו והחליטה להתמקד בחקר אנשים חולי איידס בעלי מחלות נפשיות מתוך חמלה שהרגישה כלפי אנשים אלו ורצון לעזור. היא הגיעה למסקנה שמחלת הנפש הנפוצה ביותר בקרב חולי איידס באוגנדה היא דיכאון, וכי אדם חולה איידס עם דיכאון לא מסוגל לקחת את תרופותיו בקביעות. באוגנדה לא קיימים האמצעים לטיפולים סטנדרטיים בדיכאון כגון טיפול פסיכולוגי, ולכן רצתה אט'לדרדה למצוא טיפול יעיל ופרקטי שיוכל לעזור לאותם אנשים.
אריה רונה
אריה רונה (נולד בשנת 1942) היה מפקד שייטת ספינות הטילים וראש מספן המודיעין בחיל הים הישראלי ולאחר מכן מנהל רשות הספנות והנמלים.
שירות בחיל הים
ב-1965 נשלח לקורס קציני תותחנות בבית הספר של הצי הבריטי בעיר פורטסמות' וכשחזר קיבל פיקוד על הט-207 בחיפה איתה נלחם במלחמת ששת הימים. בין היתר השתתף בקרב על פורט סעיד ב-6 ביוני 1967. לאחר מכן לקח חלק בפטרולים לאורך חופי סיני.
בשנים 1985–1988 מונה לראש מספן המודיעין במפקדת חיל הים והועלה לדרגת תא"ל. במהלך כהונתו אפיין רונה את מערך המחשוב של המספן, הקים יחידות משנה מקצועיות, הגדיר את תפקידן ופיקח על פעילותן, ויישם חלק מתפיסתו בדבר חינוך הקצונה, הכשרה אקדמית של קציני מודיעין ימי וקידום כוח אדם במספן.
לאחר סיום שירותו בצה"ל
עם יציאתו לגמלאות, בשנת 2009, חזר ללימודים אקדמיים וקיבל תואר דוקטור בהיסטוריה צבאית.